|  |
| --- |
| **Objekta higiēniskais novērtējums** |

|  |
| --- |
| Valmierā |

|  |
| --- |
| 05.08.2022 |

|  |
| --- |
| 1. **Objekta nosaukums:** Bērnu diennakts nometne |
| 1. **Objekta īpašnieks:** Nometnes organizētājs – biedrība “Noosfera”, reģ. Nr. 40008110703, Bruņinieku iela 79C-18, Rīga, LV-1009 |
| 1. **Objekta adrese:** Jēkabpils Agrobiznesa koledža, Struktūrvienība Barkavā, Dzirnavu iela 1, Barkava, Barkavas pagasts, Madonas novads, LV-4834 |
| 1. **Novērtēšanu veica:** Plānveida kontrole 14.09.2021., inspektore sabiedrības veselības jomā Evita Dmitrijeva |
| 1. **Novērtēšanā piedalījās:** - |
| 1. **Konstatēts**   **6.1. Vispārīgās ziņas par objektu/ objekta raksturojums**  Bērnu diennakts slēgtā nometne tiks organizēta Jēkabpils Agrobiznesa koledžas Struktūrvienībā Barkavā, kas ir Veselības inspekcijas uzraudzības objekts. Dalībnieku vecums nometnē no 13 līdz 19 gadiem; maksimālais dalībnieku skaits – līdz 50. Objekta higiēniskais novērtējums veikts, pamatojoties uz Veselības inspekcijas Sabiedrības veselības departamenta Vidzemes kontroles nodaļas inspektores sabiedrības veselības jomā Evitas Dmitrijevas 2021. gada 14. septembra kontroles aktiem Nr. 00318321 un Nr. 00318421.  Nometnes dalībnieki nakšņos dienesta viesnīcā, kas izvietota Barkavas struktūrvienības mācību korpusa 2. un 3. stāvā. Ēkas 2. stāvā ierīkoti 11 bloki (katrā blokā ir divvietīgā un trīsvietīgā dzīvojamā istaba ar kopēju sanitāro telpu) un 3. stāvā ierīkoti 17 bloki (16 blokos ir divvietīgā un trīsvietīgā dzīvojamā istaba ar kopēju sanitāro telpu un vienā blokā ir tikai divvietīgā istaba ar sanitāro telpu). Katrā stāvā ierīkota viena koplietošanas virtuve un atpūtas telpa. Istabās ir nodrošināta iespēja uzglabāt personīgās mantas.  Telpu sastāvs, platība un sanitāri higiēniskais stāvoklis atbilst higiēnas prasībām un nometnes programmai. Ēdināšanu nodrošinās PVD reģistrēts ēdināšanas uzņēmums – skolas ēdnīca.   * 1. **Iekštelpu virsmu apdare**   Telpu apdares materiāli ir atbilstoši telpu funkcijai un higiēnas prasībām; ir viegli kopjami un dezinficējami.   * 1. **Apgaismojums**   Dabiskais un mākslīgais. Telpu apgaismes ķermeņi ir darba kārtībā. Vizuāli vērtējot, apgaismojums pietiekošs. Logiem nodrošināti aizkari/žalūzijas.   * 1. **Siltumapgāde**   Centralizēta.   * 1. **Gaisa apmaiņa**   Dzīvojamās telpas un koplietošanas virtuves vēdina atverot logus - dabīgā ventilācija, dienesta viesnīcas sanitārajās telpās ir ierīkota mākslīgā vilkmes ventilācijas sistēma.  **6.6. Ūdens apgāde**  Centralizēta **–** Barkavas ūdensapgādes sistēma. Nodrošināta aukstā un karstā ūdens padeve. Karstais ūdens tiek nodrošināts no ēkas apkures sistēmas sanitārajās telpās un elektriskajiem ūdens sildītājiem koplietošanas virtuvēs.   * 1. **Kanalizācijas sistēma**   Centralizēta **–** pieslēgums Barkavas inženiertehniskajiem tīkliem.   * 1. **Teritorijas labiekārtošana**   Teritorija labiekārtota, sakopta, iežogota. Nodrošinātas nepieciešamās funkcionālās zonas. Ir organizēta sadzīves atkritumu savākšana atbilstoši higiēnas prasībām: atkritumus uzglabā slēgtas konstrukcijas konteineros.  **6.9. Vides pieejamība**  Netiek vērtēta.  **6.10. Riska faktoru novērtēšana un cita informācija**  Dienesta viesnīca nodrošina nometnes dalībniekus ar gultasvietām, matračiem, segām, spilveniem. Gultas veļu individuāli nodrošinās nometnes dalībnieki. Nepieciešamības gadījumāir iespējams nodrošināt bērnu izolēšanu atsevišķā telpā/vietā. |
| **7**. **Slēdziens**  **Jēkabpils Agrobiznesa koledža, Struktūrvienība Barkavā, Dzirnavu ielā 1, Barkavā, Barkavas pagastā, Madonas novadā atbilst higiēnas prasībām.** |
| 1. **Rekomendējamie pasākumi**   **8.1.** Nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” prasību izpildi.  **8.2.** Nodrošināt Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” prasību izpildi.  **8.3.** Nometņu darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem” vai aktuālos piesardzības pasākumus, ja tādi tiks rekomendēti gada laikā pēc Atzinuma saņemšanas.  **8.4.** Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu.  **8.5.** Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā. |

|  |  |
| --- | --- |
| Sabiedrības veselības departamenta  Vidzemes kontroles nodaļas vadītājs | Kalvis Latsons |

|  |
| --- |
| Silvija Švalkovska, 64281130 |
| silvija.svalkovska@vi.gov.lv |